સૌથી પહેલાં તો ટ્રાન્સ્પૉર્ટેશનની વાત. સરેરાશ અમેરિકનના કાર્બન ડાયૉક્સાઇડના ઉત્સર્જનમાં 28 ટકા હિસ્સો ટ્રાન્સપૉર્ટેશન રોકે છે. જો એક વ્યક્તિ દરરોજ કામ કરવા 30 માઇલ રાઉન્ડ ટ્રિપ કરે તો તે વર્ષે 7,800 માઇલ ડ્રાઇવ કરે છે. આથી કાર્બન ઉત્સર્જનમાં ઘટાડો કરવાનો સરળ રસ્તો એ છે કે અમેરિકી લોકો સારા ગેસ માઇલેજ વાળી કાર પસંદ કરે. તેનાથી તે કારના આયુષ્યમાં અંદાજે 4,500 ગેલન ગેસ બચાવી શકશે. જો તે પ્રતિ ગેલન 20 માઇલ જતી કારના બદલે 40 માઇલ પ્રતિ ગેલન જતી કાર પસંદ કરે અને જો તે સરેરાશ માત્રામાં ડ્રાઇવ કરે તો તે વર્ષે 4 ટન કાર્બન ડાયૉક્સાઇડ ઉત્સર્જિત થતો બચાવશે.